Аԥсны
Ажәабжьқәа Sputnik Аԥсны аҟны
Аԥсны COVID-19 аҟынтә алаҵа заҟаҩы иҟарҵахьоу рҳәеит
09:25 04.11.2021 (ирҿыцуп: 16:59 18.11.2021)
© Sputnik / Екатерина ЧесноковаВакцинация в Гостином дворе
© Sputnik / Екатерина Чеснокова/
Аԥсны Агәабзиарахьчара аминистрраҿы имҩаԥысит аилацәажәара ауааԥсыра рлаҵаҟаҵара азҵаара иазкны.
АҞӘА, абҵара 4 – Sputnik. Абҵара 3 рызтәи адыррақәа рыла Аԥсны коронавирустә инфекциаҟынтә алаҵа ҟарҵахьеит 10 443-ҩык. Абри атәы аанацҳауеит Агәабзиарахьчара аминистрра апресс-маҵзура.
6500-ҩык "Спутник V" ҟарҵеит , 3943-ҩык – "Спутник Лайт".
Абҵарамза аҽеиҩшамҭазы иазыԥшуп "Спутник V" актәи апартиа ааргоит ҳәа.
Аԥсны Агәабзиарахьчара аминистрраҿы имҩаԥысыз аилацәажәара далахәын аилахәыра "А-Мобайл" адиректор хада Борис Барцыц. Аилахәыра алаҵа ҟазҵаз ауааԥсыра алаҵа шыҟарҵаз азы рсертификат аелектронтә версиа рыҭара аплатформа апрограмматә еиқәыршәара аԥҵаразы ацхыраара ҟанаҵалоит.
"Аусурақәа рхыркәшараз даҽа мышқәак аҭахуп. Иахьа абаза атест иахҳажьуеит", - ҳәа иҳәеит Барцыц.
Аминистр иҳәеит алаҵа ҟазҵаз рзы адыррақәа аминистрраҿы ишыҵәаххо.
QR-кодқәа роура ырмариахоит, хара имгакәа ауааԥсыра ирыздырхоит уи азы аинформациа.
28 Жьҭаара, 12:30